फोन चोरी का तो नहीं, ये भी पता चलेगा, जानिए क्या है तरीका?
Effective Methods And Essential Tips For Tracking A Lost Or Stolen Phone. Learn How To Locate Your Device And Take Necessary Steps To Recover It. आपका मोबाइल यदि खो गया है या फिर चोरी हो गया है, तो ये खबर आपके बहुत काम की है। आपका मोबाइल चोरी या गुम हुआ तो उसे ट्रेक करने के लिए आप पूरी तरह पुलिस पर डिपेंड नहीं रहेंगे।
आपका मोबाइल चोरी हो गया है या फिर कहीं खो गया है तो आज से आपको पुलिस के चक्कर काटने की जरूरत नहीं है। आप खुद ही सिर्फ 10 सेकेंड में पता लगा सकेंगे कि आपका मोबाइल चोरी होने के बाद कौन सी लोकेशन पर दोबारा एक्टिव हुआ है।
साथ ही अगर आप सेकेंड हैंड फोन खरीदने जा रहे हैं और यह पता लगाना चाहते हैं कि कि ये फोन चोरी का तो नहीं…तो इसकी भी फिक्र करने की आपको जरूरत नहीं है। आप इसका भी सिर्फ 10 से 15 सेकेंड में पता लगा सकते हैं।
यानी जो काम पुलिस कर सकती है, वो ही काम आप एक क्लिक पर घर बैठे कर सकते हैं। लेकिन, आपके मन में अब एक सवाल फिर से उठ रहा होगा कि आखिर ये कैसे संभव है?
तो आइए जानते हैं इसका क्या प्रोसेस है, आपको कैसे और क्या करना होगा?
दरअसल, आपके गुम या चोरी हुए मोबाइल को ढूंढने में सरकार आपकी मदद करने वाली है। केंद्र सरकार इसी सप्ताह से पूरे देश में मोबाइल ट्रैकिंग सिस्टम को लागू करने वाली है। इस सिस्टम के जरिए आप आईफोन से लेकर एंड्रॉयड फोन को ट्रैक कर सकेंगे।
इसके लिए आपको सेंट्रल इक्विपमेंट आइडेंटिटी रजिस्टर (CEIR) दूरसंचार विभाग की वेबसाइट पर जाना होगा। इस वेबसाइट के जरिए आप अपने मोबाइल को सीधे ब्लॉक कर सकते हैं और फोन दोबारा मिल जाता है तो उसे अनब्लॉक भी कर सकते हैं। इतना ही नहीं आप अपने मोबाइल को ट्रैक कर पुलिस को भी बता सकते हैं कि आपका फोन कौन से शहर में एक्टिव दिख रहा है।
फोन को ट्रैक करने से पहले आपको जो प्रोसेस अपनाना है, उसमें करीब 24 घंटे का समय लगेगा। जब आपका ये प्रोसेस पूरा हो जाएगा तो चोरी करने वाला आपका फोन यूज भी नहीं कर पाएगा।
यदि वह उसमें गलती से भी सिम डाल देता है तो उसकी लोकेशन जरूर ट्रैक हो जाएगी और आपको पता चल जाएगा कि आपका फोन कहां पर यूज हो रहा है। दावा किया जा रहा है कि इसी वेबसाइट के जरिए अब तक करीब ढाई लाख मोबाइल सरकार उनके मालिकों तक पहुंचा चुकी है।वर्तमान में ये प्रोजेक्ट दिल्ली, महाराष्ट्र, कर्नाटक सहित पूर्वोत्तर में चल रहा था और अब इसे इसे पूरे देश में लॉन्च कर दिया गया है।पहले जानते हैं, क्या है CEIR?
CEIR खोए या चोरी हुए मोबाइल का पता लगाने के लिए दूरसंचार विभाग का पोर्टल है। यह सभी दूरसंचार ऑपरेटरों के नेटवर्क में ऐसे मोबाइल को ब्लॉक करने की सुविधा भी देता है, ताकि देश में इनका उपयोग नहीं किया जा सके।
अब पढ़ें- आपका मोबाइल खो गया या चोरी हो गया तो क्या करना है आपको 
इसके बाद आपको इन स्टेप्स को फॉलो करना है…
इन ऑप्शन को जब आप चुनते हैं तो क्या होगा
रिक्वेस्ट ID से अपनी शिकायत की स्थिति और फोन की लोकेशन यों पता लगाएं
वेरिफिकेशन के बाद होगा ब्लॉक या अनब्लॉक
इस वेबसाइट में सिक्योरिटी का पूरा ध्यान रखा गया है। मतलब कोई दूसरा व्यक्ति आपका फोन ब्लॉक न करवा दें इसके लिए पूरा सिस्टम ट्रैक किया जाता है। जब आप इस वेबसाइट के जरिए सिम ब्लॉक या अनब्लॉक की रिक्वेस्ट करेंगे तो पुलिस थाने से वैरिफिकेशन होगा।
साइट पर रिक्वेस्ट डालने के बाद संबंधित थाने को इन्फॉर्मेशन भेजी जाएगी। पुलिस अपने स्तर पर जानकारी जुटाकर पता लगाएगी कि क्या शिकायत करने वाले का ही फोन गुम है। पुलिस से सारी अपडेट मिलने के बाद आपके फोन ब्लॉक और अनब्लॉक की रिक्वेस्ट आगे एक्सेस हो पाएगी।
यदि पुलिस फॉर्म सब्मिट कर दे तो आपको ये मैसेज मिलेगा
ये प्रोसेस संबंधित थाने से भी हो सकता है। लेकिन, इसका पता आपको कैसे चलेगा ये भी बताते हैं।
FIR दर्ज होने के बाद यदि पुलिस ब्लॉक की रिक्वेस्ट डाल देती है और आप दोबारा ब्लॉक के लिए रिक्वेस्ट डालते हैं तो आपको ये मैसेज मिलेगा…"Request already exist for IMEI *** and mobile number *** with FirNo = *** on *** by State police."। इसका मतलब है कि आपकी रिक्वेस्ट को पहले से राजस्थान पुलिस ने साइट पर डाल दी है और वेबसाइट के सिस्टम में आपकी शिकायत पहले से दर्ज है।
अब पढ़ें... यदि आपका फोन मिल गया है तो उसे कैसे अनब्लॉक करें 
और, आपको अनब्लॉक के लिए ये स्टेप अपनाने होंगे…
और, अब सबसे जरूरी, बेफिक्र होकर खरीदें सेकेंड हैंड मोबाइल, एक क्लिक पर पता लगा पाएंगे ये चोरी का तो नहीं 
इसलिए पड़ी जरूरत, क्योंकि 4 प्रतिशत लोग ही देते हैं पुलिस को शिकायत
आईटी एक्सपर्ट आयुष भारद्वाज ने बताया कि राजस्थान हो या कोई भी राज्य सभी जानते हैं कि किसी प्रभावशाली व्यक्ति का मोबाइल चोरी या गुम हो जाए तो पुलिस को दबाव में FIR दर्ज करनी पड़ती है। लेकिन, यदि आम आदमी का फोन चोरी जाए तो पुलिस तब भी उसकी केवल गुमशुदगी दर्ज करती है।
एक स्टडी के अनुसार देश में केवल 4 प्रतिशत लोग ही मोबाइल फोन खोने और चोरी होने की सूचना पुलिस को देते हैं। इसका कारण बताया गया है कि पुलिस शिकायत लेने में परेशानी खड़ी करती है। ऐसे में चोरी भी हो तो भी गुमशुदगी दर्ज करवाई जाती है। स्टडी में लोगों ने ये भी माना है कि मोबाइल खोने की FIR दर्ज करवाना बड़ी ही परेशानी वाला काम है।
सरकार ने क्यों जरूरी समझा इस प्रोजेक्ट को 
एक्सपर्ट के अनुसार सरकार का उद्देश्य है कि वे नकली मोबाइल फोन के बाजार पर अंकुश लगाने के साथ ही देश में मोबाइल फोन चोरी की घटना को कम करना चाहता है।
अब तक केवल इस पोर्टल पर फोन ब्लॉक या अनब्लॉक के लिए पहले केवल पुलिस ही फॉर्म भर सकती थी और फोन ट्रैक कर सकती थी। लेकिन, अब पुलिस के साथ आमजन भी फॉर्म भर सकते हैं।
